Page:Coalman's courtship to a creelwife's daughter (1).pdf/12

 on her back, and apply to merchandizing as I do, to win a man's bread.

Sawny. I think some o' the fishers and her may make it up.

Mat. A fisher, laddie hech the fishers ha a better look-out wi' them; the fisheres wa rather hae a pickle good baits to their lines than put up wi' the like o'er her, a stinkin pridfu' jade, altho' I bare her, ay scrapin and washing at hersel', pricking and prining keeps her face ay like a Flanders baby and no less than ribbons and rings, and he shoon made o' red clouts; an', shame stick pride, when our auld goodum ran barefoot an' our gutchers gaed wi' bare hips.

Gi'e her a man! ill thief stap a gouk in her back-side first, that it may ay cry, Cuckow when she speaks o't; she can do naething but scour ladies piss-pots, and keep clear the tirlie-whirlies that hangs about the fire; heth she's o'er gently brought up to be a poor man's pennyworth.

Hech how! co' Sawny, an' it's e'en a great pity, for she's a well-far'd lusty hissy, I had a great kindness for her.

Mat. A-weel-awat she's no lingle tail'd, she may be a cass-bed to a good fallow; but an' though had seen me at her age, I was a sturdy gimmer; there was na one about a' the Hyne or Dubbyside cou'd lay a curpen to a creel wi'me; the fient a fallow in a'